als_Latn dik_Latn sag_Latn
Kur yjet parakalojnë në tapetin e kuq paraqiten në formë fizike perfekte duke u dukur si perëndesha dhe jo si qenie njerëzore. Mirëpo sekreti i vërtet i paraqitjes së tyre fizike qëndron te trajnerët personal që i stërvitin ato.
Ndërkohë që jeni duke u përpjekur të qëndroni në formë sa më të mirë dhe të humbisni disa kilogramë trajnerët e fituesit të yjeve të Hollywood-it japin disa nga këshilla më efektive. Mos harroni qëndroni gjithmonë të motivuar edhe kur puna duket e vështirë. Supermodelet nuk kanë trupin perfekt thjeshtë nga gjenetika, por nga një punë e palodhshme e përditshme që kryejnë.
1-Uji është mbreti
Pini minimumi 8 gota uji çdo ditë. Ai jo vetëm hidraton lëkurën dhe largon i toksinat nga trupi gjithashtu ndihmon në mbajtjen e trupit në formë.
2-Pini çaj jeshil
Pini thuajse përditë çaj jeshil. Ai nxit metabolizmin dhe që të ushtroheni më gjatë në palestër. Kjo do të thotë një rënie në peshë më shpejtë.
3-Muskujt abdominalë dhe barku i sheshtë vjen nga kuzhina.
Ushqimi i shëndetshëm, perimet dhe frutat janë shumë të domosdoshme jo vetëm për një jetë të shëndetshme dhe të gjatë, por edhe për një tretje të mirë dhe barkë të sheshtë. Sigurisht kombinuar me ushtrimet përkatëse të barkut.
4-Hiqni dorë nga ushqimet e dëmshme.
Nuk ja vjen të sakrifikoni shëndetin dhe trupin për to.
Sigurisht që do të mendonit se ushqimet me yndyrë dhe ëmbëlsira mund t’u lejohen pasi ju stërviteni gati çdo ditë, por nuk është kështu. Ato prishin lëkurë, ngadalësojnë metabolizmin dhe e plakin trupin përpara kohe.
5-Kombinoni ushtrimet për një aktivitet të plotë të trupit.
Bëni kombinime ushtrimesh dhe rutina të ndryshme çdo ditë në mënyrë që të stërvitni njëkohësisht të gjithë muskujt e trupit.
6-Pompat janë miqtë tuaj më të mirë.
Forcon muskujt e krahëve. shpinës, ngre lartë gjoksin, rrit rezistencën dhe nxit metabolizmin. Besoj se nuk ka më nevojë për arsye të tjera për të pëlqyer pompat.
7-Mos u fiksoni pas peshores dhe masave të rrobave.
Nëse ndiheni mirë me veten dhe rrobat ju rrinë mirë harrojeni peshoren apo masën e tyre. Gjithashtu nëse jeni dobësuar po peshorja nuk e tregon mos harroni se keni fituar masë muskulore dhe ajo peshon. Kjo është gjëja më e mirë për një trup të bukur dhe të shëndetshëm.
8-Gjumi është shumë i rëndësishëm.
Ai largon stresin, rigjeneron trupin, qelizat dhe mendjen. Gjumi është shumë i nevojshëm për një shëndet të mirë dhe bukurinë e pamjes së jashtme.
als_Latn als_Latn als_Latn als_Latn hat_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn